smcproject/ml-wiki-sentences huggingface dataset:
അഭിനയിച്ച സിനിമകൾ ലാതി (1996) ഹോത്താറ്റ് ബ്രിഷ്ടി (1998) ബോർ കോൺ (2002) നില് നിർജാനെ (2003) അമർ മേയർ ശപത് (2003) ദ ബോങ് കണക്ഷൻ (2006) ശിക്കാർ (2006) പോഡോഖെപ് (2007) ലവ്സോങ്സ് (2008) രക്തമുഖി നീല - എ മർഡർ മിസ്റ്ററി (2008) പ്രേം ബിഭ്രത് (2012) ഹതത് വിഷൻ വാലോ ലഗ്ചെ (2012) സബ്ദാൻ പഞ്ച ആശ്ചെ (2012) തീൻ യാരി കഥ (2012) ഒബ്ഷിഷൊപ്റ്റോ നൈറ്റി (2014) എബാർ ഷാബോർ (2015) ഹർ ഹർ ബ്യോംകേഷ് (2015) ഏക്ല ചലോ (2015) സുൽഫിക്കർ (2016) റൊമാന്റിക് നോയ് (2016) മേരി പ്യാരി ബിന്ദു (2017) പൊറൊബാഷിനി (2017) സ്വെറ്റർ (2019 ) മിതിൻ മാഷി (2019) കിഷ്മിഷ് (2022) ഖേല ജോഖോൺ (2022)
ഡോക്യുമെന്ററി ഇന്ത്യക്ക് പുറത്ത്: ഒരു കുടുംബത്തിന്റെ യാത്ര (2008) വെബ് സീരീസ്/ ഷോർട്ട് ഫിലിമുകൾ ( അഡ്ഡ ടൈംസ് ) കർക്കാട്ട് റോഗ് (2020) ( ZEE5 ) ശ്രീകാന്റോ (2022) (ഹോയ്ചോയ്) അബർ പ്രോലോയ് (2023) ( ZEE5 ) ഇന്ദ്രാണിയായി ടെലിവിഷൻ ദിദി നമ്പർ 1 (റിയാലിറ്റി ഗെയിം ഷോ) ധ്യാത്തരിക ഷിറിൻറ (ടെലിഫിലിം) ബാബുശോണ (കോമഡി ഷോ) ഡാൻസ് ബംഗ്ലാ ഡാൻസ് (ഡാൻസ് റിയാലിറ്റി ഷോ) കച്ചേർ മാനുഷ് ബെഹുല രേഷം ജാപി സോബ് ചൊരിത്രൊ കല്പൊനിക് സഞ്ജേർ ബതി ഗണ്ട്ചോറ അവലംബങ്ങൾ കുറിപ്പുകൾ അവലംബം
പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ജൂൺ മാലിയ
ട്രാഫിക് ലൈറ്റ് ഇംഗ്ലീഷ് വിലാസം https://ml.wikipedia.org/wiki/Traffic_light ഇംഗ്ലണ്ടിലെ പോർട്ട്‌സ്‌മൗത്തിൽ ഒരു എൽഇഡി ട്രാഫിക് ലൈറ്റ് A traffic light for pedestrians in Switzerland
വൻനഗരങ്ങളിൽ ഗതാഗത സംവിധാനം നിയന്ത്രിക്കുന്നത് പച്ച , മഞ്ഞ , ചുവപ്പ് എന്നീ നിറങ്ങളിലുളള ട്രാഫിക് ലൈറ്റുകൾ ഉപയോഗിച്ചാണ്.
1868-ൽ ബ്രിട്ടീഷുകാരനായിരുന്ന ജെ.പി.നൈറ്റ് ആണ് ട്രാഫിക് ലൈറ്റ് കണ്ടുപിടിച്ചത്.
1868 ഡിസംബർ 9ന് ലണ്ടനിലെ പാർലമെന്റ് ഹൗസിനുപുറത്താണ് ആദ്യത്തെ ട്രാഫിക് ലൈറ്റ് സ്ഥാപിച്ചത്.
ബ്രിഡ്ജ് സ്ട്രീറ്റ് , ഗ്രേറ്റ് ജോർജ്ജ് സ്ട്രീറ്റ് , പാർലമെന്റ് സ്ട്രീറ്റ് എന്നീ തെരുവുകളിലെ കാൽനടക്കാരും കുതിരവണ്ടികളും മറ്റുമുള്ള റോഡിലെ ഗതാഗത നിയന്ത്രണമായിരുന്നു ലക്ഷ്യം.
പച്ചയും ചുവപ്പും നിറമുള്ള കറങ്ങി കൊണ്ടിരിക്കുന്ന ഗ്യാസ് വിളക്കുകളായിരുന്നു ഇവ.
എന്നാൽ 1869 ജനുവരി 2ന് ഉണ്ടായ ഒരു സ്ഫോടനത്തിൽ ഈ വിളക്ക് തകരുകയും ഇത്പ്രവർത്തിച്ചുകൊണ്ടിരുന്ന പോലീസുകാരന് പരുക്കേൽക്കുകയും ചെയ്തു.
കാൽനൂറ്റാണ്ട് കഴിഞ്ഞപ്പോഴേയ്ക്കും നഗരങ്ങളിലെ റോഡുകൾ മോട്ടോർ വാഹനങ്ങൾ കൈയടക്കി തുടങ്ങി.
ഗതാഗത കുരുക്ക് അവസാനിപ്പിക്കാൻ എന്തെങ്കിലും സംവിധാനം കൊണ്ടുവരണമെന്ന് അമേരിക്കയിലെ മിഷിഗണിൽ പോലീസുകാരനായിരുന്ന വില്യം പോട്ട്സിനു തോന്നി.
റെയിൽവേ ഉപയോഗിച്ചിരുന്ന ട്രാഫിക് ലൈറ്റ് സംവിധാനം റോഡിലും ഉപയോഗിക്കാനായിരുന്നു അദ്ദേഹത്തിന്റെ പദ്ധതി.
എന്നാൽ തീവണ്ടികൾക്ക് നേരെ പോകാനുള്ള സിഗ്നൽ മാത്രം ലഭിച്ചാൽ മതിയെങ്കിൽ റോഡിലെ വാഹനങ്ങൾക്ക് ഇരുവശത്തേയ്ക്കും തിരിഞ്ഞു പോകാനുള്ള സിഗ്നൽ കൂടി ലഭിക്കേണ്ടിയിരുന്നു.
കുറെ നാളത്തെ പരിശ്രമത്തിനുശേഷം ചുവപ്പ്, തവിട്ടു കലർന്ന മഞ്ഞ, പച്ച എന്നീനിറങ്ങളിലുള്ള ലൈറ്റുകൾ അദ്ദേഹം നിർമ്മിച്ചു.1920-ൽ മിഷിഗണിലും വുഡ്വാർഡിലും ഈ ട്രാഫിക് ലൈറ്റുകൾ സ്ഥാപിച്ചു.
ഒരു വർഷത്തിനുള്ളിൽ ഡെഡ്രോയിറ്റിലെ പ്രധാനപ്പെട്ട 15 തെരുവുകളിൽ പോട്ട്സിന്റെ ട്രാഫിക് ലൈറ്റുകൾ സ്ഥാപിച്ചു കഴിഞ്ഞിരുന്നു.
ഇതേ കാലഘട്ടത്തിൽ ഗാരറ്റ് അഗസ്റ്റസ് മോർഗൻ എന്ന ആഫ്രിക്കൻ വംശജനായ അമേരിക്കക്കാരൻ ഓ്ട്ടോമാറ്റിക് ട്രാഫിക് സിഗ്നൽ സംവിധാനം ആവിഷ്കരിച്ചു.
ഈ രണ്ടു കണ്ടുപിടിത്തങ്ങളും ചേർന്നാണ് പിൽക്കാലത്ത് ആധുനിക ട്രാഫിക് സിഗ്നൽ സംവിധാനം ഉണ്ടായത്.
അവലംബം പുറത്തേയ്ക്കുള്ള കണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) FHWA Arterial Management Website, latest information on traffic signal operations Traffic Lights by Ed Pegg, Jr. , Wolfram Demonstrations Project : demonstrates that there are "seven distinct light cycles that will prevent collisions."
Animations of various US signal phasings Archived 2013-05-17 at the Wayback Machine .
Micro Controller based Traffic Light Controller.
SCATS – Sydney Coordinated Adaptive Traffic System InSync: The #1 Self-Optimizing Traffic Signal System.
Pioneer in Artificial Intelligence and Robotics for Traffic Signal Optimization Safety Evaluation of Converting Traffic Signals from Incandescent to Light-emitting Diodes: Summary Report Federal Highway Administration Safety Evaluation of Discontinuing Late-night Flash Operations at Signalized Intersections: Summary Report Federal Highway Administration Traffic signals, 1922 , digitized NYPD photograph from the Lloyd Sealy Library Digital Collections 100th Anniversary of Traffic Light Systems Archived 2016-03-04 at the Wayback Machine .
Photos of pedestrian signals from various countries
ട്രാവലേഴ്സ് ആന്റ് മജീഷ്യൻസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Travellers_and_Magicians ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
2003 ൽ പുറത്തിറങ്ങിയ മനോഹരമായ ഒരു ഭൂട്ടാൻ സിനിമയാണ് യാത്രക്കരും മാന്ത്രികരും.
ട്രാവൻകൂർ നാഷനൽ ആൻഡ് ക്വയിലോൺ ബാങ്ക് ഇംഗ്ലീഷ് വിലാസം https://ml.wikipedia.org/wiki/Travancore_National_and_Quilon_Bank ട്രാവൻകൂർ നാഷണൽ ക്ലിയോൺ ബാങ്ക് ചെയർമാൻ മാമ്മൻ മാപ്പിളയും മാനേജിങ് ഡയറക്ടർ സി.പി. മാത്തനുo ഡയറക്ടർ, മോടിശ്ശേരിൽഎം .
ഓ തോമസ് വകീലും ട്രാവൻകൂർ നാഷനൽ ആൻഡ് ക്വയിലോൺ ബാങ്ക്, കൊല്ലം
കെ.സി. മാമ്മൻ മാപ്പിളയുടെ നേതൃത്ത്വത്തിൽ നടന്നിരുന്ന ട്രാവൻകൂർ നാഷണൽ ബാങ്കും സി. പി. മാത്തന്റെ ക്വയിലോൺ ബാങ്കും സംയോജിച്ച് 1937 ൽ കൊല്ലം ആസ്ഥാനമാക്കി സ്ഥാപിച്ച ബാങ്കാണ് ട്രാവൻകൂർ നാഷനൽ ആൻഡ് ക്വയിലോൺ ബാങ്ക് .
ഇതിന്റെ ചെയർമാൻ മാമ്മൻ മാപ്പിളയും മാനേജിങ് ഡയറക്ടർ സി.പി. മാത്തനുമായിരുന്നു .
ഡയറക്ടർ മാരിൽ ഒരാൾ  മോടിശ്ശേരിൽ എം .
ഓ തോമസ് വകീലുമായിരുന്നു.
ഇന്ത്യയിലെ മൂന്നാമത്തെ ഷെഡ്യൂൾഡ് ബാങ്കായിരുന്നു ഇത്.
1939 ൽ തിരുവിതാംകൂർ സർക്കാർ ബാങ്ക് പൂട്ടിച്ചു.
ചെയർമാനെയും ഡയറക്ടറെയും ജയിലിലടച്ചു.
1935 - 36 കാലത്താണ് ബാങ്കിനായി കൊല്ലത്ത് കെട്ടിടം നിർമ്മിച്ചത് (ഇപ്പോൾ കൊല്ലം ജില്ലാ ആശുപത്രി സ്ഥിതി ചെയ്യുന്നതിന് എതിർവശം).
സി.പി. രാമസ്വാമി അയ്യരായിരുന്നു കെട്ടിട ഉദ്ഘാടനം.
കൊല്ലത്ത് കശുവണ്ടി വ്യവസായം വളർത്തുന്നതിൽ ബാങ്ക് വലിയ പങ്ക് വഹിച്ചു.
ന്യൂയോർക്കിലും ലണ്ടനിലും ശാഖകൾ തുടങ്ങാൻ ശ്രമം നടത്തിയിരുന്നു.
സ്റ്റേറ്റ് കോൺഗ്രസ് നേതൃത്വത്തിൽ പ്രക്ഷോഭം ആരംഭിച്ചതിനെത്തുടർന്ന് ബാങ്ക് കോൺഗ്രസുകാർക്ക് ധന സഹായം നൽകുന്നതായി ചിലർ പ്രചരിപ്പിച്ചു.
ഇതിനെത്തുടർന്ന് ദിവാൻ സി.പി. രാമസ്വാമി അയ്യരുടെ ശത്രുതയിലായതാണ് ബാങ്ക് പൂട്ടലിലെത്തിയതെന്ന് കരുതുന്നു.
ദിവാൻ വിരുദ്ധ പ്രസംഗങ്ങൾക്കും സമരങ്ങൾക്കും മനോരമ അക്കാലത്തു  പിന്തുണ നൽകിയിരുന്നു.
സി. കേശവന്റെ കോഴഞ്ചേരി പ്രസംഗം മനോരമ പൂർണ്ണമായി റിപ്പോർട്ട് ചെയ്തു.
കേശവനെ, സർക്കാർ രാജ്യദ്രോഹക്കുറ്റം ചുമത്തി അറസ്റ്റ് ചെയ്ത് ജാമ്യം നൽകാതെ ലോക്കപ്പിലടച്ചു.
1937ൽ കാർത്തിക തിരുനാൾ തമ്പുരാട്ടിയുടെ ജന്മദിനം പ്രമാണിച്ച് ജയിൽ വിമോചിതനായ കേശവന് ആലപ്പുഴയിലെ കിടങ്ങാംപറമ്പ് മൈതാനത്ത് കെ.സി. മാമ്മൻ മാപ്പിളയുടെ അദ്ധ്യക്ഷതയിൽ  സ്വീകരണം നൽകി.
കിടങ്ങാംപറമ്പ് അനുമോദന യോഗത്തിന്റെ ദീർഘമായ റിപ്പോർട്ടും മനോരമ ഒന്നാം പേജിലായി പ്രസിദ്ധീകരിച്ചു. 'കേശവ ചന്ദ്രോദയം കണ്ട മനുഷ്യമഹാസമുദ്രം' എന്നായിരുന്നു പ്രധാന റിപ്പോർട്ടിന്റെ തലക്കെട്ട്.
ഇതിൽ കോപാകുലനായ സി.പി. മനോരമയ്ക്ക് നോട്ടീസ് അയപ്പിച്ചു.
ഉത്തരവാദ ഭരണത്തിലേക്കുള്ള  നീക്കങ്ങൾ ദിവാൻ ഭരണത്തിന്റെ അന്ത്യത്തിൽ ചെന്നെത്തുമെന്ന് കരുതിയ സി.പി.  ഇതിനെല്ലാം പിന്തുണ നൽകുന്നത് കെ.സി. മാമ്മൻ മാപ്പിളയുടെ നേതൃത്ത്വത്തിലുള്ള നാഷണൽ ആന്റ് ക്വയിലോൺ ബാങ്കും മനോരമയുമാണെന്ന് കരുതി.
ഹിന്ദുക്കളും സുറിയാനി ക്രിസ്ത്യാനികൾ തമ്മിലും അസ്വാരസ്യങ്ങൾ നില നിന്നിരുന്നു.
കൊല്ലം ക്രിസ്ത്യാനികൾ പിടിച്ചടക്കുമെന്ന മട്ടിൽ ബാങ്കിനെതിരെ പ്രചരണങ്ങൾ നടന്നു.
സർക്കാർ നിക്ഷേപിച്ചിരുന്ന 75 ലക്ഷം രൂപ പിൻവലിച്ചുവെന്നും ബാങ്ക് പൂട്ടുമെന്ന പ്രചരണത്തെത്തുടർന്ന് നിക്ഷേപകർ ഒരുമിച്ചെത്തി പണം പിൻവലിക്കാൻ ശ്രമിച്ചതു പ്രതിസന്ധിക്കിടയാക്കി.
സർക്കാർ ഒരു പൈസയും ബാങ്കിൽ നിക്ഷേപിച്ചിരുന്നില്ല.
നിക്ഷേപിക്കാമെന്ന് ദിവാൻ സി.പി പറഞ്ഞിരുന്നു.
ബാങ്ക് പ്രവർത്തനത്തിൽ നിരവധി ക്രമക്കേടുകളും സർക്കാർ ആരോപിച്ചിരുന്നു.
കുപ്രചരണത്തെത്തുടർന്ന് ബാങ്ക് തകർന്നു.
ബ്രിട്ടീഷ് ഇംപീരിയൽ സർക്കാരിന്റെ ഇടപെടലിനായി ശ്രമിച്ചെങ്കിലും  20 ജൂൺ 1938 ന് ബാങ്ക് പൂട്ടപ്പെട്ടു.
പൂട്ടുമ്പോൾ ബാങ്കിന് 3.75 കോടി രൂപ പ്രവർത്തന മൂലധനമുണ്ടായിരുന്നു.
ബാങ്കിന്റെ ഡയറക്ടറായിരുന്ന ചട്ടനാഥകരയാളരുൾപ്പെടെ പ്രധാന ചുമതലക്കാരെല്ലാം  രാജി വെച്ചു.
നിക്ഷേപകർ നൽകിയ കേസ് 1940 ജനുവരി 4  നു ശിക്ഷ വിധിച്ചു.
മാമ്മൻ മാപ്പിളയും സി.പി. മാത്തനും ഉൾപ്പെടെ പ്രതികൾ നാലു പേരെയും ഏഴു കൊല്ലം കഠിനതടവിനു ശിക്ഷിച്ചു.
ബാങ്കിന്റെ തകർച്ചയും നിക്ഷേപകരുടെ നഷ്ടവും ബാങ്കിംഗ് മേഖലയിലെ പുതിയ നിയമ പരിഷ്കാരങ്ങൾക്ക് തുടക്കം കുറിച്ചു.
ട്രാഫിക് നിയമങ്ങൾ ഇംഗ്ലീഷ് വിലാസം https://ml.wikipedia.org/wiki/Traffic_Rules ഒരു ട്രാഫിക് സിഗ്നൽ മാതൃക.
ചുമപ്പ് പ്രകാശിക്കുമ്പോൾ വാഹനം നിർത്തുക മഞ്ഞ പ്രകാശിക്കുമ്പോൾ വാഹനം നിർത്താൻ തയ്യാറെടുക്കുക പച്ച പ്രകാശിക്കുമ്പോൾ പുറപ്പെടുക
റോഡ് ഗതാഗതം സുഗമവും അപകടരഹിതവുമാക്കുന്നതിനു വേണ്ടി ആവിഷ്ക്കരിച്ചിട്ടുള്ള നിയമങ്ങളാണ് ട്രാഫിക് നിയമങ്ങൾ ( വാഹന നിയമങ്ങൾ ) .
കാൽനടക്കാരും വാഹനങ്ങൾ ഓടിക്കുന്നവരും ഈ നിയമങ്ങൾ പാലിക്കാൻ ബാധ്യസ്ഥരാണ്.
സുഗമവും സുരക്ഷിതവുമായ ഗതാഗതത്തിനു് അതിൽ  ഭാഗഭാക്കുകളായ എല്ലാ ആളുകളും വേഗത്തിലും കൃത്യമായും പരസ്പരം ആശയവിനിമയം നടത്തേണ്ടതു് അത്യന്താപേക്ഷിതമാണു്.
ഇതിനു പല മാർഗ്ഗങ്ങളുമുണ്ടു്.
ഗതാഗതത്തിനിടയിൽ ശബ്ദം, ദൃശ്യം എന്നീ മാധ്യമങ്ങൾ ഉപയോഗിച്ച് പരസ്പരം സമ്പർക്കം പുലർത്തുന്ന അടയാളങ്ങൾ ട്രാഫിക് നിയമങ്ങളിലെ പ്രധാനപ്പെട്ട ഒരു ഘടകം കൂടിയാണു്.
ദൃശ്യസൂചകങ്ങൾ
സ്ഥിരമായോ താൽക്കാലികമായോ സ്ഥാപിച്ചിട്ടുള്ള ഫലകങ്ങൾ, നാടകൾ, പാതയിൽ ചേർത്തിട്ടുള്ള വരകൾ, റിഫ്ലക്ടറുകൾ, വിവിധ നിറങ്ങളിലുള്ള അടയാളവെളിച്ചങ്ങൾ, ഒരു വാഹനത്തിൽ നിന്നും മറ്റു വാഹനങ്ങളിലെ ആളുകളോ പോലീസ് തുടങ്ങിയ ഗതാഗതനിയന്താക്കളോ കാൽനടക്കാരോ അറിയുവാൻ വേണ്ടി കൈകളാലോ അടയാളവിളക്കുകളാലോ പുറപ്പെടുവിക്കുന്ന സൂചകങ്ങൾ ഇവയെല്ലാം ദൃശ്യസൂചകങ്ങളിൽ പെടും.
വിവിധതരത്തിലുള്ള സൂചനാഫലകങ്ങൾ ഉണ്ടു്.
ആകൃതി, വലിപ്പം, നിറം തുടങ്ങിയവയിലുള്ള വ്യത്യാസം അനുസരിച്ച് ഒരു സൂചനാഫലത്തിന്റെ അർത്ഥവും വ്യത്യസ്തമാകാം.
ഉദാഹരണത്തിനു് സ്ഥലനാമങ്ങളെ കാണിക്കുന്ന ഫലകങ്ങളിൽ നീലനിറത്തിൽ എഴുതിയവ സമീപപ്രദേശങ്ങളേയും പച്ച നിറത്തിലുള്ളവ ദൂരസ്ഥലങ്ങളിലേക്കുള്ള ദിശയേയും കാണിക്കുന്നു.
വൃത്താകൃതിയിലുള്ള ചുവന്ന ബോർഡുകൾ കർശനമായ ട്രാഫിൿ നിയമങ്ങൾ സൂചിപ്പിക്കുമ്പോൾ ത്രികോണാകൃതിയിലുള്ള നീല ഫലകങ്ങൾ ആശാസ്യവും അനുവദിക്കപ്പെട്ടതുമായ ഡ്രൈവിങ്ങ് ശീലങ്ങളെക്കുറിച്ചുള്ള മുന്നറിയിപ്പുകളാകാം.
ട്രാഫിൿ ലൈറ്റുകൾ
ഐക്യരാഷ്ട്രസഭയുടെ സാമ്പത്തിക സാമൂഹ്യ സമിതിയുടെ (UN Economic and Social Councel) ആഭിമുഖ്യത്തിൽ 1978-ൽ അംഗീകരിക്കപ്പെട്ടതും 2003-ൽ പുതുക്കിയതുമായ വിയന്നാ കൺവെൻഷൻ ആണു് അന്താരാസ്ത്രതലത്തിൽ ട്രാഫിൿ ലൈറ്റുകളുടെ മാനകങ്ങൾ നിശ്ചയിക്കുന്നതു്.
ഇനം ആകൃതി നിറം സ്ഥാനം അർത്ഥം മിന്നാതെ തെളിയുന്നതു് Plain പച്ച സന്ധികൾ യാത്ര തുടരുക മഞ്ഞ(ആംബർ) സന്ധികൾ, ലെവെൽ ക്രോസ്സുകൾ, അടയ്ക്കാവുന്ന പാലങ്ങൾ, വിമാനത്താവളം, അഗ്നിശമനകേന്ദ്രം, ബോട്ടുജെട്ടികൾ വേണ്ടിവന്നാൽ നിർത്താൻ തയ്യാറായിരിക്കുക ചുവപ്പ് സന്ധികൾ നിർത്തുക പച്ചക്കുശേഷവും ചുവപ്പിനുമുമ്പും ഉള്ള മഞ്ഞ സന്ധികൾ ഉടൻ അടയാളം മാറാൻ പോകുന്നു ഇടത്തോട്ടുള്ള അസ്ത്രചിഹ്നം പച്ച സന്ധികൾ ഇടത്തോട്ടുമാത്രം യാത്ര തുടരാം വലത്തോട്ടുള്ള അസ്ത്രചിഹ്നം പച്ച സന്ധികൾ വലത്തോട്ടുമാത്രം യാത്ര തുടരാം മുകളിലേക്കുള്ള അസ്ത്രചിഹ്നം പച്ച സന്ധികൾ നേരേ മുന്നിലേക്കുമാത്രം യാത്ര തുടരാം താഴോട്ടുള്ള അസ്ത്രചിഹ്നം പച്ച ലെയിനിനു മുകളിൽ ലെയിനിലൂടെ യാത്ര തുടരാം ക്രോസ്സ് (×) ചുവപ്പ് ലെയിനുമുകളിൽ ലെയിനിൽ പ്രവേശിക്കരുതു് താഴെ ഒരു കോണിലേക്കുള്ള അസ്ത്രചിഹ്നം മഞ്ഞ/ വെളുപ്പ് ലെയിനിനു മുകളിൽ ലെയിൻ അവസാനിക്കുന്നു, ഈ ദിശയിൽ അടുത്ത ലെയിനിലേക്കു മാറുക മിന്നിത്തെളിയുന്നതു് Plain ഇരട്ട ചുവപ്പ് (ഒന്നരാടം) ലെവൽ ക്രോസ്സുകൾ, അടയ്ക്കാവുന്ന പാലങ്ങൾ, വിമാനത്താവളം, അഗ്നിശമനകേന്ദ്രം, ബോട്ടുജെട്ടികൾ Stop മഞ്ഞ സന്ധികളൊഴിച്ച് എവിടെയും ജാഗ്രതയോടെ യാത്ര തുടരുക മഞ്ഞ സന്ധികൾ മുൻഗണനയുള്ള/ അനുവദിക്കപ്പെട്ട പാത മങ്ങിയ വെള്ള സന്ധികൾ യാത്ര തുടരുക
മിന്നിത്തെളിയുന്ന ചുവന്ന ലൈറ്റുകൾ (Red flashing lights) മുകളിൽ എഴുതിയ സന്ദർഭങ്ങളിൽ മാത്രം ഉപയോഗിക്കേണ്ടതാണു്.
മറ്റെല്ലാ തരം ഉപയോഗങ്ങളും നിയമവിരുദ്ധമാണു്.
ലംബമായി സ്ഥാപിച്ചിരിക്കുമ്പോൾ ഏറ്റവും മുകളിലും തിരശ്ചീനമായി സ്ഥാപിച്ചിരിക്കുമ്പോൾ പാതയോടു ചേർന്ന വശത്തുമാണു് ചുവന്ന ലൈറ്റിന്റെ സ്ഥാനം.
ശ്രാവ്യസൂചകങ്ങൾ
ഹോണുകൾ, മണികൾ, സൈറണുകൾ, ഉച്ചഭാഷിണികൾ തുടങ്ങിയവയെല്ലാം ശ്രാവ്യസൂചകങ്ങളാണു്.
കാൽനട യാത്രക്കാർ പാലിക്കേണ്ട നിയമങ്ങൾ
കാൽനടക്കാർ റോഡുകളിൽക്കൂടി നടക്കുമ്പോൾ അനുവർത്തിക്കേണ്ട‌ നിയമങ്ങൾ ഇവയാണ്: നടപ്പാത ഉണ്ടെങ്കിൽ അത് ഉപയോഗിക്കുക നടപ്പാത ഇല്ലാത്തിടത്ത് മുന്നിൽ നിന്ന് വരുന്ന വാഹനങ്ങൾ കാണത്തക്കവിധം റോഡിന്റെ വലതുവശത്തുകൂടി നടക്കുക റോഡിൽ കൂട്ടമായി നടക്കാതിരിക്കുക രാത്രിയിൽ ടോർച്ച് ഉപയോഗിക്കാൻ കഴിയുന്നില്ലെങ്കിൽ വെള്ള നിറമോ നേരിയ നിറമുള്ളതോ ആയ വസ്ത്രം ധരിക്കുക റോഡ് മുറിച്ചുകടക്കുന്നതിനു മുൻപ് ഇരുവശങ്ങളിലേക്കും നോക്കി വാഹനങ്ങൾ വരുന്നില്ലെന്ന് ഉറപ്പാക്കിയശേഷം സീബ്രാ ക്രോസിങ്ങിലൂടെ മറുവശത്തേക്കു നടക്കുക.
(എന്നാൽ സീബ്രാ ക്രോസിങ്ങ് വഴി ഓടാൻ പാടില്ല.) സബ് വേയോ ഓവർ ബ്രിഡ്ജോ ഉണ്ടെങ്കിൽ അതുപയോഗിക്കുക.
കാൽനടക്കാർക്കായി ഗ്രീൻ ലൈറ്റുണ്ടെങ്കിൽ അത് തെളിയുമ്പോൾ മാത്രം റോഡ് ക്രോസ് ചെയ്യുക, ഓടുന്ന വാഹനങ്ങളിൽ ഓടിക്കയറാതിരിക്കുക വാഹനങ്ങളുടെ പിന്നിലൂടെ റോഡിലേക്കു കടക്കാതിരിക്കുക റോഡിൽ കൂട്ടം കൂടി നിന്ന് മാർഗതടസ്സം സൃഷ്ടിക്കാതിരിക്കുക റോഡുകൾ കളിസ്ഥലങ്ങളാക്കാതിരിക്കുക വാഹനത്തിൽ പിടിച്ചുകൊണ്ട് പിന്നാലെ നടക്കാതിരിക്കുക.
കാൽനടയാത്രക്കാർ ട്രാഫിക് നിയമങ്ങൾ ശ്രദ്ധിച്ചാൽ വളരെയേറെ അപകടങ്ങൾ ഒഴിവാക്കുവാൻ സാധിക്കുന്നതാണ്.
ഡ്രൈവർമാർ പാലിക്കേണ്ട നിയമങ്ങൾ
റോഡ് ഉപയോഗിക്കുന്ന ഡ്രൈവർമാർക്ക് ട്രാഫിക് നിയമത്തിലെ നിബന്ധനകളെക്കുറിച്ച് ശരിയായ അറിവ് ഉണ്ടായിരിക്കേതാണ്.
മോട്ടോർ വാഹനനിയമം (1988) 1989 ജൂലൈ ഒന്നു മുതൽ പ്രാബല്യത്തിൽ വന്നു.
ഡ്രൈവർമാർ മറ്റു വാഹനങ്ങളിൽ നിന്നുള്ള സിഗ്നലുകൾ ശ്രദ്ധിക്കുകയും സിഗ്നലുകൾ നൽകി മറ്റു വാഹനങ്ങളെ സഹായിക്കുകയും വേണം.
റോഡിന്റെ സ്ഥിതിയെ സംബന്ധിച്ച സൈൻ ബോർഡുകൾ മനസ്സിലാക്കിയിട്ടേ വാഹനങ്ങൾ ഓടിക്കുവാൻ പാടുള്ളൂ.
ഡ്രൈവർമാർ അനുവർത്തിക്കേ പ്രധാന ട്രാഫിക് നിയമങ്ങൾ ഇവയാണ്: പിഴ ചുമത്തിയ സ്റ്റിക്കർ വാഹനം ഓടിക്കുമ്പോൾ കഴിയുന്നത്ര ഇടതുവശം ചേർന്ന് ഓടിക്കണം.
എതിർവശത്തുനിന്നും വരുന്ന വാഹനങ്ങളെ വലതുവശത്തുകൂടെ കടന്നുപോകാൻ അനുവദിക്കണം.
ഒരേ ദിശയിലോടുന്ന വാഹനങ്ങളിൽ ഒന്ന് മറ്റൊന്നിനെ മറികടക്കുന്നത് വലതുവശത്തുകൂടെ വേണം.
മുന്നിൽ പോകുന്ന വാഹനം വലതുവശത്തേക്ക് തിരിയുമ്പോൾ മാത്രമേ ഇടതുവശത്തുകൂടി മുന്നേറാൻ പാടുള്ളൂ മറ്റു വാഹനങ്ങൾക്ക് അസൗകര്യമാണെന്നുകണ്ടാൽ ഒരു വാഹനം അതേ ദിശയിലോടുന്ന മറ്റൊരു വാഹനത്തെ മറികടക്കരുത്.
വളവ്, മൂല, കയറ്റിത്തെ ഉച്ചി എന്നിവയെ സമീപിക്കുമ്പോൾ മറികടക്കരുത്.
നേരെ മുന്നോട്ടു കാണാൻ കഴിയാത്ത അവസരങ്ങളിൽ ഓവർടേക്ക് ചെയ്യാൻ പാടില്ല മുന്നിലുള്ള വാഹനത്തിന്റെ ഡ്രൈവർ സമ്മത ആംഗ്യം കാണിച്ചെങ്കിലേ മറികടക്കാവൂ.
ലെവൽക്രോസിൽ ഓവർടേക്ക് ചെയ്യരുത് ഇടുങ്ങിയ പാലങ്ങളിൽ ഓവർടേക്ക് ചെയ്യരുത് ജംഗ്ഷനുകളിൽ ഓവർടേക്ക് ചെയ്യരുത് സീബ്രാ ക്രോസിങ്ങിൽ ഓവർടേക്ക് ചെയ്യരുത് തിരക്കേറിയ ജംഗ്ഷനുകളിൽ വേഗത കുറയ്ക്കുക നാൽക്കവലകളിൽ വളരെ ശ്രദ്ധയോടെ വശത്തേക്കു തിരിയുക ഒരു വാഹനം തറ്റെ വാഹനത്തെ മറികടക്കുമ്പോഴോ കടന്നുപോകുമ്പോഴോ വാഹനത്തിന്റെ വേഗം കൂട്ടരുത്.
അഗ്നിശമന സേന വാഹനങ്ങൾ, ആംബുലൻസ് എന്നിവയ്ക്ക് മറികടക്കാനും, കടന്നുപോകാനും പാകത്തിൽ നിരത്തിന്റെ വശത്തേക്ക് മാറിക്കൊടുക്കണം.
വേഗം കുറക്കുക, നിർത്തുക, വശങ്ങളിലേക്ക് തിരിയുക ഇതൊക്കെ ചെയ്യുന്നതിന് മുമ്പ് നിയമപ്രകാരം ആംഗ്യങ്ങൾ കാണിക്കണം.
അല്ലെങ്കിൽ അടയാളം കാണിക്കണം.
വാഹനം നിരത്തിൽ നിർത്തിയിടുന്നത് നിരത്തുപയോഗിക്കുന്ന മറ്റുള്ളവർക്ക് അസൗകര്യം ഉണ്ടാകാത്തവിധത്തിലായിരിക്കണം.
നിരത്തിലുള്ള ഗതാഗത അടയാളങ്ങളിലെ സൂചന അനുസരിക്കണം.
നിവൃത്തിയില്ലാത്ത ഘട്ടങ്ങളിൽമാത്രമേ പെട്ടെന്ന് ബ്രേക്കിടാൻ പാടുള്ളൂ.
കയറ്റംകയറുന്ന വാഹനങ്ങൾക്ക് പരിഗണന കൊടുക്കണം.
വാഹനം പിന്നോട്ട് എടുക്കുന്നതിനു മുമ്പ് സുരക്ഷിതത്വം ഉറപ്പുവരുത്തണം.
അനാവശ്യമായി ഹോണടിക്കരുത്.
നിർത്തിയിട്ടിരിക്കുന്ന വാഹനങ്ങളെ സാവധാനം ഓവർടേക്ക് ചെയ്യുക അതീവ ശ്രദ്ധയോടെ മാത്രം സൈക്കിൾ യാത്രക്കാരെ ഓവർടേക്ക് ചെയ്യുക മദ്യപിച്ചുകൊണ്ട് വാഹനങ്ങൾ ഓടിക്കാതിരിക്കുക ഇരുചക്രവാഹ നങ്ങൾ ഓടിക്കുന്നവർ ഹെൽമറ്റ് ധരിക്കുക മറ്റൊരു റോഡിലേക്കു കടക്കുമ്പോൾ പരമാവധി ജാഗ്രത പുലർത്തുക അറ്റകുറ്റപ്പണികൾ, ജാഥകൾ എന്നിവ നടത്തുന്ന നിരത്തുകളിൽ വേഗത കുറച്ചുകൊണ്ടു മാത്രം വാഹനം ഓടിക്കുക റോഡിന്റെ ഇടത്തേ അരികിലേക്ക് മാറിയശേഷം മാത്രമേ വാഹനം ഇടതുവശത്തേക്കു തിരിച്ചു വിടുവാൻ പാടുള്ളൂ റോഡിന്റെ മധ്യഭാഗത്തേക്കു കടന്നു സൂക്ഷ്മ നിരീക്ഷണം നടത്തിയശേഷമേ വാഹനം വലതുവശത്തേക്കു തിരിച്ചു വിടാൻ പാടുള്ളൂ വാഹനം ഓടിക്കുമ്പോൾ ഡ്രൈവർമാർ കഴിവതും സീറ്റ്ബെൽറ്റ് ധരിക്കണം നിശ്ചിത പാർക്കിങ്ങ് ഏരിയാകളിൽ മാത്രം വാഹനങ്ങൾ ഒതുക്കി നിർത്തുക.
പാർക്കിങ്ങ് നിരോധിത മേഖലയിൽ നിർത്തിയിട്ടിരുന്ന വാഹനത്തിന് പിഴ ചുമത്തി സ്റ്റിക്കർ ഒട്ടിച്ചിരിക്കുന്നു
റോഡ് അപകടങ്ങൾ ഒഴിവാക്കുന്നതിൽ ട്രാഫിക് പൊലീസുകാരുടെ സേവനങ്ങൾ സുപ്രധാന പങ്ക് വഹിക്കുന്നു.
അവരുടെ ഹാൻഡ് സിഗ്നലുകൾ മനസ്സിലാക്കാനും അതനുസരിച്ച് പ്രവർത്തിക്കാനും ഡ്രൈവർമാർ ബാധ്യസ്ഥരാണ്.
ഇവ കൂടാതെ ഡ്രൈവർമാർ സ്വയം കാണിക്കേ സിഗ്നലുകളും ഏറെ പ്രധാനപ്പെട്ടവയാണ്.
വലതുകൈ ഡ്രൈവിങ്ങ്
ഭാരതത്തിലെ ഗതാഗതനിയമങ്ങളനുസരിച്ച് വാഹനങ്ങൾ ഓടിക്കേണ്ടതു് അഭിമുഖമായി വരുന്ന വാഹനങ്ങളുമായി ഒത്തുനോക്കുമ്പോൾ പാതയുടെ ഇടതുവശം ചേർന്നു്, അതായതു് വാഹനമോടിക്കുന്ന ആളുടെ ഇടതുകൈയുടെ വശം ചേർന്നാണു്.
എതിരേ വരുന്ന വാഹനം കടന്നുപോകേണ്ടതു് ഡ്രൈവറുടെ വലതുകൈ വശത്തുകൂടിയാണു്.
വലതുകൈ ഡ്രൈവിങ്ങ് - Right hand driving എന്നാണു് ഇതറിയപ്പെടുന്നതു്.
ബ്രിട്ടീഷ് നിയമങ്ങൾക്കു സമാനമാണിതു്.
നേരേ മറിച്ച്, അമേരിക്ക , മദ്ധ്യപൗരസ്ത്യ രാഷ്ട്രങ്ങൾ തുടങ്ങിയ നാടുകളിൽ ഇടതുകൈ ഡ്രൈവിങ്ങ് ആണു് നിലവിലുള്ളതു്.
വലതുകൈ ഡ്രൈവിങ്ങ് സമ്പ്രദായത്തിൽ, ഇടുങ്ങിയ പാതകളിൽ കാൽനടക്കാർ നടക്കേണ്ടതു് അവരുടെ വലതുകൈ വശം ചേർന്നാണു്.
പിന്നിൽ നിന്നുവരുന്ന വാഹനങ്ങൾ താരതമ്യേന റോഡിന്റെ ഇടത്തുഭാഗത്തുകൂടെയാവും പോവുക എന്നതും മുന്നിൽനിന്നു് (എതിരേ) വരുന്ന വാഹനങ്ങൾ എളുപ്പം കാണാം എന്നതുമാണു് ഈ ശീലത്തിൽ അടങ്ങിയിരിക്കുന്ന സൗകര്യവും സുരക്ഷയും.
വഴിയുടെ അവകാശം ഇന്ത്യയിൽ ഒരു റൗണ്ട് എബൗട്ടിൽ വഴിയുടെ അവകാശം വലത്തുനിന്നും സമീപിക്കുന്ന വാഹനത്തിനാണു് എന്നാൽ ഗൾഫ് രാജ്യങ്ങളിൽ ഒരു റൗണ്ട് എബൗട്ടിൽ വഴിയുടെ അവകാശം ഇടത്തുനിന്നും സമീപിക്കുന്ന വാഹനത്തിനാണു്.
രണ്ടു ദിശയിൽനിന്നുള്ള വാഹനങ്ങൾ ഒരേ ബിന്ദുവിൽ ഒത്തുചേരുമ്പോൾ അവയിൽ ഒന്നിനു് സ്വതേ മുൻഗണന ലഭിക്കുന്നതിനുള്ള കീഴ്വഴക്കമാണു് വഴിയുടെ അവകാശം (Right of way) എന്നറിയപ്പെടുന്നതു്.
ഉദാഹരണത്തിനു്, ഇന്ത്യൻ സമ്പ്രദായത്തിൽ ഒരു റൗണ്ട് എബൗട്ടിൽ, വലത്തുനിന്നുമുള്ള വാഹനങ്ങൾക്കാണു് എപ്പോഴും മുൻഗണന.
അഥവാ ഒരു വാഹനം വലതുവശത്തുനിന്നും സമീപിക്കുന്നുണ്ടെങ്കിൽ (അതെത്ര ചെറുതോ വലുതോആയാലും) ആ വാഹനം കടന്നുപോയതിനുശേഷം മാത്രമേ ഇടതുവശത്തുള്ള വാഹനത്തിനു് റൗണ്ട് എബൗട്ടിൽ പ്രവേശിക്കാനോ യാത്ര തുടരാനോ അവകാശമുള്ളൂ.
എന്നാൽ സമമായ വീതികളുള്ള പാതകൾ സന്ധിക്കുന്ന ഒരു കവലയിൽ, പ്രത്യേകമായി സിഗ്നലുകൾ ഇല്ലെങ്കിൽ, ഒരു മട്ടത്തിൽ ഒത്തുചേരുന്ന രണ്ട് വാഹനങ്ങളിൽ, വഴിയുടെ അവകാശം ഇടതുവശനത്തിനാണു്.
അതു പോലെത്തന്നെ, നേരെ പോകുന്ന ഒരു പാതയിൽനിന്നും വലത്തോട്ടു തിരിയേണ്ട വാഹനത്തിനേക്കാൾ വഴിയുടെ അവകാശം എതിരേനിന്നു വരുന്ന വാഹനത്ലാണ് ്.
ഇന്ത്യയിലെ_ഗതാഗതചിഹ്നങ്ങൾ പുറത്തേക്കുള്ള കണ്ണികൾ അന്താരാഷ്ട്രധാരണകൾ Archived 2012-06-03 at the Wayback Machine .
വിയന്ന ട്രാഫിൿ കൺവെൻഷൻ -പൂർണ്ണരൂപം ചിത്രസഹിതമുള്ള സമഗ്രരൂപം 2003-ലെ ഭേദഗതികൾ അവലംബം
കേരള സംസ്ഥാന ലീഗൽ സർവീസസ് അതോറിറ്റി 9ആം ക്ലാസ് വിദ്യാർത്ഥികൾക്കായി 2002ൽ പുറത്തിറക്കിയ നിയമ പാഠാവലി.
ട്രാഫിക് കോൺ ട്രാഫിക് വഴിതിരിച്ചുവിടാൻ സാധാരണയായി ട്രാഫിക് കോണുകൾ ഉപയോഗിക്കുന്നു.
പ്രതിഫലിക്കുന്ന സ്ലീവ് രാത്രികാല ദൃശ്യപരതയ്ക്കുള്ളതാണ്.
റോഡുകളിലോ ഫുട്പാത്തുകളിലോ സ്ഥാപിച്ചിരിക്കുന്ന കോൺ- ആകൃതിയിലുള്ള മാർക്കറുകളാണ് ട്രാഫിക് കോണുകൾ .
പൈലോണുകൾ , മാന്ത്രികത്തൊപ്പികൾ , റോഡ് കോണുകൾ , ഹൈവേ കോണുകൾ , സുരക്ഷാ കോണുകൾ , നിർമ്മാണ കോൺ എന്നീ പേരുകളിലും ഇവ അറിയപ്പെടുന്നു.
ഇവ, സുരക്ഷിതമായ രീതിയിൽ താൽക്കാലികമായി ട്രാഫിക് റീഡയറക്‌ടുചെയ്യുന്നു.
റോഡ് നിർമ്മാണ പദ്ധതികളിലോ വാഹനാപകടങ്ങളിലോ വേർതിരിക്കൽ സൃഷ്ടിക്കുന്നതിനോ പാതകൾ ലയിപ്പിക്കുന്നതിനോ അവ പലപ്പോഴും ഉപയോഗിക്കാറുണ്ട്.
എന്നിരുന്നാലും വഴിതിരിച്ചുവിടൽ വളരെക്കാലം നിലനിൽക്കണമെങ്കിൽ കൂടുതൽ ഭാരം കൂടിയതും കൂടുതൽ സ്ഥിരവുമായ മാർക്കറുകളോ അടയാളങ്ങളോ ഉപയോഗിക്കുന്നു.
ലോസ് ഏഞ്ചൽസ് നഗരത്തിലെ സ്ട്രീറ്റ് പെയിന്റിംഗ് ഡിപ്പാർട്ട്‌മെന്റിന്റെ ചിത്രകാരനായി ജോലി ചെയ്യുന്നതിനിടയിൽ, ചാൾസ് ഡി. സ്കാൻലോൺ ആണ് ഇത്തരമൊരു നവീനസമ്പ്രദായം രൂപകൽപ്പന ചെയ്‌തത്.
അന്ന് നിലവിലുപയോഗിച്ചുവന്നിരുന്ന തടി ഘടനകളെ മാറ്റി എളുപ്പത്തിൽ  കാണാവുന്നതും ഈടുനിൽക്കുന്നതം സുരക്ഷിതവുമായ റബ്ബർ‌ കോൺ‌ ഉപയോഗിക്കാമെന്ന് കണ്ടെത്തി.
സ്കാൻ‌ലോണിന്റെ  ഒരു നോട്ടം അടിക്കുമ്പോൾ‌ നേരുള്ള സ്ഥാനത്തേക്ക് മടങ്ങാനാണ്.
അദ്ദേഹത്തിന്റെ കണ്ടുപിടിത്തത്തിനുള്ള പേറ്റന്റ് 1943 ൽ അനുവദിച്ചു.
1958 ൽ എം 6 മോട്ടോർവേ തുറന്നപ്പോൾ ട്രാഫിക് കോണുകൾ ആദ്യമായി ഉപയോഗിച്ചത് യുണൈറ്റഡ് കിംഗ്ഡത്തിലാണ്.
പ്രസ്റ്റൺ ബൈപാസിലെ പ്രവൃത്തിസമയത്ത് ഉപയോഗിക്കുന്ന ചുവന്ന പാരഫിൻ ബർണർ വിളക്കുകൾക്ക് പകരമായിരുന്നു ഈ ട്രാഫിക് കോണുകൾ ഉപയോഗിച്ചത്.
ആധുനിക ട്രാഫിക് കോണുകൾ സൃഷ്ടിക്കാൻ കുപ്പികളിൽ നിന്നുള്ള റീസൈക്കിൾ ചെയ്ത പിവിസികൾ ഉപയോഗിക്കാം.
എല്ലാ ട്രാഫിക് കോണുകളും കോണാകൃതിയിലല്ല.
പില്ലർ ആകൃതിയിലുള്ള ചലിക്കുന്ന ബോളാർഡുകൾ സമാനമായ പ്രവർത്തനം നിറവേറ്റുന്നു.
ട്രാഫിക് മാനേജുമെന്റ് ന്യൂജേഴ്‌സിയിലെ ഫോർട്ട് ലീയിലെ ജോർജ്ജ് വാഷിംഗ്ടൺ പാലത്തിലേക്കുള്ള " ബ്രിഡ്ജ്ഗേറ്റ് " കവാടത്തിൽ ഉപയോഗത്തിലുള്ള കോണുകൾ
ട്രാഫിക് കോണുകൾ സാധാരണയായി റോഡ് ജോലികൾക്കായോ , അത്യാഹിതങ്ങളോ അപകടങ്ങളോ മുന്നറിയിപ്പ് നൽകുന്നതിനോ ട്രാഫിക് തടയുന്നതിനോ ആവശ്യമായ സാഹചര്യങ്ങളിൽ ഉപയോഗിക്കുന്നു.
കുട്ടികൾ എവിടെയാണ് കളിക്കുന്നതെന്ന് അടയാളപ്പെടുത്തുന്നതിനോ ഒരു പ്രദേശം തടയുന്നതിനോ ട്രാഫിക് കോണുകൾ ഉപയോഗിക്കുന്നു.
ദൃശ്യപരത വർദ്ധിപ്പിക്കുന്നതിന് രാത്രി സമയ ഉപയോഗത്തിനോ കുറഞ്ഞ പ്രകാശ സാഹചര്യങ്ങൾക്കോ ട്രാഫിക് കോണുകൾ സാധാരണയായി റിട്രോ റിഫ്ലെക്റ്റീവ് സ്ലീവ് ഘടിപ്പിച്ചിരിക്കുന്നു.
ചില അവസരങ്ങളിൽ, ട്രാഫിക് കോണുകൾ മിന്നുന്ന ലൈറ്റുകളും ഇതേ കാരണത്താൽ ഘടിപ്പിക്കാം.
ട്രാഫിക് കോണുകൾ രൂപകൽപ്പന ചെയ്യുന്നത് വളരെ  എളുപ്പത്തിൽ ദൃശ്യമാവുന്ന വിധത്തിലാണ്.
വിവിധ വലിപ്പങ്ങൾ ഉപയോഗിക്കുന്നു, സാധാരണയായി 30 cm (11.8 in) മുതൽ 1 m (39.4 in) മുകളിലേക്ക്.
ട്രാഫിക് കോണുകൾ പല നിറങ്ങളിൽ വരുന്നു.
ഓറഞ്ച്, മഞ്ഞ, പിങ്ക്, ചുവപ്പ് എന്നിവയാണ് ഏറ്റവും സാധാരണമായ നിറങ്ങൾ.
പച്ച, നീല നിറങ്ങളിലും നിർമ്മിക്കാറുണ്ട്.
മാത്രമല്ല അവരുടെ ദൃശ്യപരത വർദ്ധിപ്പിക്കുന്നതിന് റിട്രോ റിഫ്ലെക്റ്റീവ് സ്ട്രിപ്പും ( "ഫ്ലാഷ് ടേപ്പ്" ) ഉണ്ടായിരിക്കും.
"റോഡ് കോൺ" എന്ന പദം നിർമ്മാണ വ്യവസായത്തിൽ അപമാനമായി ഉപയോഗിക്കുന്നു.
ചെയ്യേണ്ട ജോലിയിൽ ഏർപ്പെടാൻ ഒരു ശ്രമവും നടത്താതെ, ദിവസം മുഴുവൻ നിശ്ചലമായി നിൽക്കുന്ന ഒരു വ്യക്തിയെ വിവരിക്കാൻ ഇത് ഉപയോഗിക്കുന്നു.
വി‌എൽ‌സി പ്ലെയർ പോലുള്ള മീഡിയ പ്ലെയറിന്റെ  ചിഹ്നമാണ് ഇത്തരം കോൺ.
ഗാലറി വാഷിംഗ്ടണിലെ സിയാറ്റിലിലെ ഭീമൻ ട്രാഫിക് കോൺ ഡ്യൂക്ക് ഓഫ് വെല്ലിംഗ്ടൺ പ്രതിമ  കോൺ കോണുകൾ കൊണ്ട് അലങ്കരിച്ചനിലയിൽ.
ന്യൂസിലാന്റിലെ റാഗ്ലാനിലെ ഒരു പ്രാങ്ക് ഇതും കാണുക Amsterdammertje Bollard Cones Hotline Construction barrel Road traffic control Traffic barrier Traffic guard VideoLAN പരാമർശങ്ങൾ ബാഹ്യ ലിങ്കുകൾ wikt: ട്രാഫിക് കോൺ ഏകീകൃത ട്രാഫിക് നിയന്ത്രണ ഉപകരണങ്ങളിലെ ഫെഡറൽ ഹൈവേ അഡ്മിനിസ്ട്രേഷൻ മാനുവൽ
ട്രാവിസ് ബ്രൂക്ക്സ് ഇംഗ്ലീഷ് വിലാസം https://ml.wikipedia.org/wiki/Travis_Brooks
ട്രാവിസ് നീൽ ബ്രൂക്ക്സ് OAM (ജൂലൈ 16, 1980, വിക്ടോറിയ മെൽബൺ) ആസ്ട്രേലിയയിൽ നിന്നുള്ള ഒരു ഫീൽഡ് ഹോക്കി കായികതാരമാണ്.
2003 ഫെബ്രുവരി 15 ന് നെതർലന്റിനെതിരായ പരമ്പരയിലെ രണ്ടാമത്തെ ടെസ്റ്റിൽ, കാൻബറയിൽ അന്താരാഷ്ട്രതലത്തിൽ അരങ്ങേറ്റം നടത്തി.
2004 ജനുവരിയിൽ കൂക്കാബുറാസ് സുൽത്താൻ അസ്ലാൻ ഷാ കപ്പ് ഫൈനലിൽ രണ്ട് ഗോളുകൾ നേടി ജേതാവായി.
2008 ബീജിംഗ് ഒളിമ്പിക്സിൽ ഓസ്ട്രേലിയൻ ടീമിൽ ബ്രൂക്സ് കളിച്ച് വെങ്കലം നേടി .
2008 നവംബറിൽ ട്രേവിസ് ബ്രൂക്ക്സ് ഇന്റർനാഷണൽ ഹോക്കിയിൽ നിന്നും 143 അന്തർദേശീയ ക്യാപ്സുകളുമായി 2009 ബീജിംഗ് ഒളിമ്പിക്സിൽ മത്സരിച്ച ശേഷം.
വിരമിച്ചു.
അദ്ദേഹം ഇപ്പോൾ മെൽബണിൽ താമസിക്കുന്നു, സജീവമായി അവിടുത്തെ പ്രാദേശിക ക്ലബ്ബായ വെവർലി ഹോക്കി ക്ലബിൽ അംഗമാണ്.
2005 ജനുവരി 26 ന് ഏഥൻസ് 2004 ഒളിമ്പിക് ഗെയിംസിൽ കായികരംഗം, ഗോൾഡ് മെഡിലിസ്റ്റ് ആയതിന് ബ്രൂക്ക്സിന് മെഡൽ ഓഫ് ദി ഓർഡർ ഓഫ് ഓസ്ട്രേലിയ നൽകപ്പെട്ടു.
അന്താരാഷ്ട്ര ടൂർണമെന്റുകളിൽ 2004 – Olympic Games , ഏഥൻസ് (1st place) 2005 – ചാമ്പ്യൻസ് ട്രോഫി , Chennai (1st place) 2006 – കോമൺവെൽത്ത് ഗെയിംസ് , Melbourne (1st place) 2007 – ചാമ്പ്യൻസ് ട്രോഫി , Kuala Lumpur (2nd place) 2008 – Olympic Games , Beijing (3rd place) അവലംബം
ട്രാവൻകൂർ എ സാഗ ഓഫ് ബനവലൻസ് ഇംഗ്ലീഷ് വിലാസം https://ml.wikipedia.org/wiki/Travancore_A_saga_of_benevolence
മലയാള മനോരമ ഫോട്ടോ എഡിറ്റർ ബി. ജയചന്ദ്രന്റെ മേൽനോട്ടത്തിൽ തയ്യാറാക്കിയ ഡോക്യുമെൻററിയാണ് ട്രാവൻകൂർ എ സാഗ ഓഫ് ബനവലൻസ്.
ശ്രീപത്മനാഭസ്വാമിക്ഷേത്രത്തിൻറെയും തിരുവിതാംകൂർ രാജകുടുംബത്തിന്റെയും ചരിത്രംപേറുന്ന നിരവധി ചിത്രങ്ങളുടെയും ഫോട്ടോഗ്രാഫുകളുടെയും മറ്റ് അപൂർവ്വ വസ്തുക്കളുടെയും ഡോക്യുമെന്റേഷനാണ് ഇത്.
മികച്ച ഡെക്യുമെന്ററിക്കുള്ള 2011 ലെ സംസ്ഥാന ചലച്ചിത്രപുരസ്കാരം അവലംബം ↑ http://malayalam.yahoo.com/%E0%B4%9A%E0%B4%B0%E0%B4%BF%E0%B4%A4%E0%B5%8D%E0%B4%B0%E0%B4%BE%E0%B4%B2%E0%B4%AF%E0%B4%82-143238692.html%5Bപ്രവർത്തിക്കാത്ത+കണ്ണി%5D ↑ http://www.manoramaonline.com/cgi-bin/MMOnline.dll/portal/ep/malayalamContentView.do?contentId=12031275 tabId=3%5Bപ്രവർത്തിക്കാത്ത+കണ്ണി%5D അധിക വായനക്ക് ചരിത്രാലയം പുറം കണ്ണികൾ Exposing sepia-tinted memories of a rich past New window to Travancore വെബ്സൈറ്റ് Archived 2012-07-17 at the Wayback Machine .
ട്രാവലിങ് സേൽസ്‌മാൻ അൽഗോരിതം ഇംഗ്ലീഷ് വിലാസം https://ml.wikipedia.org/wiki/Travelling_salesman_problem Solution of a travelling salesman problem
തിയററ്റിക്കൽ കമ്പ്യൂട്ടർ സയൻസിലേയും ഗ്രാഫ് തിയറിയിലേയും ഒരു പ്രധാനപ്പെട്ട ചോദ്യമാണ് ട്രാവലിങ് സേൽസ്‌മാൻ പ്രശ്നം .
കോമ്പ്ലക്സിറ്റി തിയറി പ്രകാരം NP-Hard ആയ ഈ പ്രശ്നത്തിന്റെ നിർദ്ധാരണവഴികൾ നെറ്റ്‌വർക്കിങ്, ഡി.എൻ.എ. സീക്വൻസിങ്, ഇന്റഗ്രേറ്റഡ് സർക്യൂട്ട് നിർമ്മാണം മുതലായവയിൽ ഉപയോഗിച്ചു വരുന്നു.
ചോദ്യം ഇപ്രകാരമാണ് :
ഒരു കൂട്ടം നഗരങ്ങളും അവയിലോരോന്നു തമ്മിലുള്ള ദൂരവും തന്നാൽ, ഓരോ നഗരവും ഒരു തവണ മാത്രം സന്ദർശിച്ച് തിരികെ തുടങ്ങിയ നഗരത്തിലെത്താനുള്ള ഏറ്റവും ദൂരം കുറഞ്ഞ വഴിയേത്.
ട്രാവിർടീൻ ഇംഗ്ലീഷ് വിലാസം https://ml.wikipedia.org/wiki/Travertine ട്രാവിർടീൻ, യെല്ലോസ്റ്റോൺ നാഷനൽ പാർക്കിൽ നിന്നും
ഒരിനം ചുണ്ണാമ്പുകൽ നിക്ഷേപമാണ് ട്രാവിർടീൻ .
ഇതിന്റെ രാസസംഘടനം CaCO3 ആണ്.
ചുണ്ണാമ്പുകൽ നിക്ഷേപം സമൃദ്ധമായുള്ളതും ഭൂഗർഭജലത്തിൽ കാത്സ്യം കാർബണേറ്റ് അടങ്ങിയതുമായ പ്രദേശങ്ങളിലാണ് ഇവ കാണപ്പെടുന്നത്.
കാർബണേറ്റ് പൂരിത ലായനിയിൽ നിന്നും ബാഷ്പീകരണം വഴി ജലം നഷ്ടമാവുമ്പോൾ കാത്സ്യം കാർബണേറ്റ് അടിഞ്ഞു കൂടിയാണ് ഇത്തരം നിക്ഷേപങ്ങൾ രൂപംകൊള്ളുന്നത്.
ഉറച്ച ഇത്തരം അർധതാര്യ നിക്ഷേപങ്ങൾ ഇളം നിറങ്ങളിലാണ് പൊതുവേ കാണപ്പെടുന്നത്.
ട്രാവിർടീൻ നിക്ഷേപങ്ങൾ സമൃദ്ധമായി കാണപ്പെടുന്ന ഇറ്റലിയിലെ ടിവോളിയുടെ പഴയ റോമൻ പേരായ ടീവെർടിനൊയിൽ നിന്നാണ് ട്രാവിർടീൻ എന്ന പേര് നിഷ്പന്നമായിരിക്കുന്നത്.
ട്രാവിർടീൻ രൂപീകരണത്തിലെ പ്രാഥമികഘട്ടത്തിൽ നിന്ന്
ട്രാവിർടീൻ നിക്ഷേപങ്ങൾ മുഖ്യമായും ചൂടുനീരുറവകളുടെ മുഖങ്ങളിലാണ് രൂപം കൊള്ളുന്നത്.
ചെറു അരുവികളുടെ മുഖങ്ങളിലും ചിലപ്പോൾ ഇവ കാണപ്പെടാം.
ചുണ്ണാമ്പുകൽ പ്രദേശത്തെ ഭൂഗർഭഗുഹകളിൽ കാണാറുള്ള സ്റ്റാലഗ്റ്റൈറ്റ് , സ്റ്റാലഗ്മൈറ്റ് നിക്ഷേപങ്ങളിൽ അടങ്ങിയിരിക്കുന്നത് പ്രധാനമായും ട്രാവിർടീനാണ്.
പുരാതന റോമൻ കാലഘട്ടം മുതൽ കെട്ടിടനിർമ്മാണാവശ്യങ്ങൾക്കായി ട്രാവീർടീനിന്റെ ദൃഢതയേറിയ ഇനങ്ങൾ ഉപയോഗിച്ചുവരുന്നു.
ഇതിന്റെ സരന്ധ്ര ഇനമായ ടൂഫ ഭിത്തികളുടെ ഉൾവശം അലങ്കരിക്കുവാൻ ഏറെ ഉപയുക്തമാണ്.